****

**ΑΠΟΣΠΑΣΜΑ**

**Από το πρακτικό της με αριθμό 6/2021**

**ΤΑΚΤΙΚΗΣ ΜΕ ΤΗΛΕΔΙΑΣΚΕΥΨΗ ΣΥΝΕΔΡΙΑΣΗΣ**

**της Κοινότητας Λιβαδειάς**

**Αριθμός Απόφασης 18/2021**

**ΘΕΜΑ: «Γνωμοδότηση για πραγματοποίηση εκδήλωσης εορτασμού της**

**ΕΥΡΩΠΑΪΚΗΣ ΗΜΕΡΑΣ ΜΟΥΣΙΚΗΣ»**

Στην Λιβαδειά σήμερα 07η Ιουνίου 2021 ημέρα Δευτέρα και ώρα 19.00 συνήλθε σε τακτική δια τηλεδιάσκεψης συνεδρίαση η Κοινότητα Λιβαδειάς μετά την υπ΄αριθμ. 9993/03-06-2021 έγγραφη πρόσκληση της Προέδρου της κ. Μαρίας Σπ. Γκικοπούλου η οποία εκδόθηκε σύμφωνα με τις διατάξεις του άρθρου 77 του Ν.4555/2018 όπως τροποποιήθηκε από το άρθρο 184 του Ν.4635/2019 του άρθρου 10της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020) & της 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών.

Η Πρόεδρος της Κοινότητας Λιβαδειάς κήρυξε την έναρξη της συνεδρίασης αφού διαπιστώθηκε ότι υπάρχει νόμιμη απαρτία, επειδή σε σύνολο ένδεκα (11) μελών ήταν παρόντα επτά (7) μέλη , δηλαδή:

**ΠΑΡΟΝΤΕΣ**  **ΑΠΟΝΤΕΣ**

1. Γκικοπούλου Μαρία 1. Κατή Ιωάννα

2. Πάτρας Κων/νος 2. Σκάρλας Λάμπρος

3. Λιναρδούτσος Νικόλαος 3. Πούλου-Βαγενά Κων/να

4. Ροζάνας Ηλίας 4. Μπούκιος Ταξιάρχης

5.Ανδρίτσος Αγαμέμνονας

6. Καντά Ελένη οι οποίοι είχαν προσκληθεί νόμιμα.

7. Αλογοσκούφης Χρήστος

Στην συνεδρίαση παρευρέθη και ο Δήμαρχος Λεβαδέων.

Τα πρακτικά της συνεδρίασης τηρήθηκαν από την υπάλληλο Κων/να Τσιτσοπούλου-Ρήγα που έχει ορισθεί με σχετική απόφαση Δημάρχου.

…………………………………………………………………………………………………………………………………….

Εισηγούμενη το 6ο θέμα της ημερήσιας διάταξης (4ο της υπ΄αρθμ. 9993/2021 πρόσκλησης) έθεσε υπόψη των μελών το υπ΄αριθμ. 8769/21-05-2021 έγγραφο του Αυτοτελούς Τμήματος Πολιτισμού Αθλητισμού & Τουρισμού του Δήμου στο οποίο αναγράφονται:

*Από το 1985 και κάθε χρόνο στις 21 Ιουνίου (ημέρα του θερινού ηλιοστασίου), με πρωτοβουλία της τότε Υπουργού Πολιτισμού Μελίνας Μερκούρη καθιερώθηκε να εορτάζεται και στην Ελλάδα, η Ευρωπαϊκή Γιορτή της Μουσικής. Οι εκδηλώσεις τελούν υπό την  Αιγίδα του Υπουργείου Πολιτισμού & Αθλητισμού και στόχος τους είναι να δημιουργηθεί μια γιορτινή ατμόσφαιρα που φέρνει την μουσική και τους μουσικούς κοντά στο κοινό, μιας και διοργανώνεται σε ανοιχτούς χώρους και η είσοδος είναι ελεύθερη για το κοινό.*

*Η φετινή εκδήλωση θα πραγματοποιηθεί από τον Δήμο Λεβαδέων σε συνεργασία με τον Πολιτιστικό Καλλιτεχνικό Σύλλογο «Αναπνοή» την* ***Δευτέρα 21 Ιουνίου 2021 στο Ανοιχτό Θέατρο Κρύας.*** *Το πρόγραμμα της εκδήλωσης θα ξεκινήσει στις 20:00 και θα συμμετέχουν 5 συγκροτήματα και 1 dj από την Λιβαδειά (dj set, Magic Bus, Redeye Caravan, Νατάσα Ζαφείρα & Πέγκυ Χουσιάδα, το Jazz κουαρτέτο του Στάθη Ευαγγελίου, το Μουσικό Σχήμα Μουσικού Γυμνασίου Λιβαδειάς).*

*Λαμβάνοντας υπόψη:*

*Τα ανωτέρω καθώς και την αίτηση με αρ. πρωτ. 8948/24.5.2021 του Πολιτιστικού Συλλόγου «Αναπνοή»*

*Καλείται η Κοινότητα να αποφασίσει για τη διοργάνωση της εκδήλωσης για την* ***Eυρωπαϊκή Ημέρα της Μουσικής*** *στο* ***Ανοιχτό Θέατρο Κρύας*** *την* ***Δευτέρα 21 Ιουνίου 2021***

Η Δημοτική Κοινότητα αφού έλαβε υπόψη της:

* Το υπ΄αριθμ. 9346/27-05-2021 έγγραφο του Αυτοτελούς Τμήματος Πολιτισμού Αθλητισμού & Τουρισμού
* To εισερχόμενο με αριθμ. πρωτ. 8948/24-05-2021 αίτημα του πολιτιστικού Συλλόγου «ΑΝΑΠΝΟΗ»
* Τα άρθρο 84 του Ν. 4555/2018 .
* Το άρθρο 10 της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020)
* Την 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκ του Υπουργείου Εσωτερικών.
* Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εισηγείται στο Δημοτικό Συμβούλιο, μέσω του Αυτοτελούς ΤμήματοςΠολιτισμού Αθλητισμού & Τουρισμού του Δήμου, **υπέρ** της διοργάνωσης εκδήλωσης εορτασμού της ΕΥΡΩΠΑΙΚΗΣ ΗΜΕΡΑΣ ΜΟΥΣΙΚΗΣ την 13ην Ιουνίου 2021 στο Ανοιχτό Θέατρο Κρύας.

**Η απόφαση αυτή πήρε αριθμό 18/2021.**

**Η Πρόεδρος του Συμβουλίου**

**της Κοιν/τας Λιβαδειάς Τα Μέλη**

**ΜΑΡΙΑ ΣΠ.ΓΚΙΚΟΠΟΥΛΟΥ**

1. Πάτρας Κων/νος
2. Λιναρδούτσος Νικ.
3. Ροζάνας Ηλίας
4. Ανδρίτσος Αγαμέμνονας
5. Καντά Ελένη
6. Αλογοσκούφης Χρηστ.

**ΠΙΣΤΟ ΑΠΟΣΠΑΣΜΑ**

**ΛΙΒΑΔΕΙΑ 09/06/2021**

**Η ΠΡΟΕΔΡΟΣ**

**ΜΑΡΙΑ ΣΠ. ΓΚΙΚΟΠΟΥΛΟΥ**